Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 22. Statuta Grada Lepoglave („Službeni vjesnik Varaždinske županije“ broj 64/20 i 18/21), Gradsko vijeće, na 27. sjednici, 19.12.2024. godine, donosi

**Odluku o izradi izmjene i dopune**

**Urbanističkog plana uređenja dijela naselja Lepoglava**

***Opće odredbe***

Članak 1.

Donosi se Odluka o izradi izmjene i dopune Urbanističkog plana uređenja dijela naselja Lepoglava, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Urbanističkog plana uređenja dijela naselja Lepoglava („Službeni vjesnik Varaždinske županije“ broj 22/04, 26/04, 15/05, 43/09, 31/10, 11/14, 1/16 i 3/16), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Lepoglava, Jedinstveni upravni odjel, Odsjek za urbanizam, komunalne poslove i zaštitu okoliša, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima („Narodne novine“ broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Osnovni razlozi za pokretanje postupka izrade izmjena i dopuna Plana su usklađenje s novom zakonskom regulativom, propisima i dokumentima koji su stupili na snagu nakon donošenja zadnje izmjene i dopune UPU dijela naselja Lepoglava 2016. godine.

* 1. Usklađenje s planom više razine

Urbanistički plan uređenja dijela naselja Lepoglava u skladu je s planom više razine, odnosno Prostornim planom Varaždinske županije („Službeni vjesnik Varaždinske županije“ broj 8/00, 29/06, 16/09, 96/21, 20/24 i 34/24 – pročišćeni tekst).

* 1. Usklađenje s planom šireg područja iste razine

Urbanistički plan uređenja dijela naselja Lepoglava u skladu je s planom iste razine šireg područja, odnosno Prostornim planom uređenja Grada Lepoglave („Službeni vjesnik Varaždinske županije“ broj 16/03, 27/07, 16A/14, 21/17, 25/17 – pročišćeni tekst, 96/23 – Odluka o donošenju i 105/23 – Odredbe za provođenje).

1. Određivanje novih prostorno planskih rješenja

- usklađenje sa Prostornim planom uređenja Grada Lepoglave („Službeni vjesnik Varaždinske županije“ broj 16/03, 27/07, 16A/14, 21/17, 25/17 – pročišćeni tekst, 96/23 – Odluka o donošenju i 105/23 – Odredbe za provođenje)

- preispitivanje namjena pojedinih zona unutar plana,

- preispitivanje uvjeta gradnje svih vrsta građevina unutar obuhvata plana,

- izmjene temeljem zahtjeva nositelja izrade, te zahtjeva pravih i fizičkih osoba,

- izmjene i dopune planskih rješenja u segmentu prometne infrastrukture, definiranjem novih koridora, te redefiniranje odredbi za provođenje u dijelu prometnog sustava,

- redefiniranje namjene površina sukladno novim prometnim rješenjima.

Osnovni ciljevi i programska polazišta za izradu izmjene i dopune Plana:

Osnovni ciljevi i programska polazišta za izradu izmjene i dopune Plana su izmjena planskih postavki sukladno potrebama i strateškim opredjeljenjima Grada Lepoglave, te usklađivanje s Pravilnikom i s posljednjim izmjenama i dopunama Zakona kojim je propisana obveza vođenja izrade i donošenja prostorno planske dokumentacije kroz elektronički sustav "ePlanovi", čime se stvaraju prostorni planovi nove generacije.

***Obuhvat izmjene i dopune Plana***

Članak 4.

(1) Za građevinsko područje središnjeg dijela naselja Lepoglava donesen je Urbanistički plan uređenja dijela naselja Lepoglave (UPU).

(2) Granice obuhvata prostornog plana iz stavka 1. ovog članka prikazana je na kartografskom prikazu br. 3. UVJETI KORIŠTENJA, UREĐENJA I ZAŠTITE PROSTORA, 3b. UVJETI KORIŠTENJA (Područja posebnih ograničenja u korištenju) I PODRUČJA PRIMJENE POSEBNIH MJERA UREĐENJA I ZAŠTITE u mjerilo 1:25000 i na odgovarajućim kartografskim prikazima br. 4. Građevinska područja u mjerilu 1:5000. Ovim Planom se predlaže tehničko usklađenje granica obuhvata urbanističkog plana iz stavka 1. sa odgovarajućom prostornom podlogom (katastarskom podlogom na kojoj se plan izrađuje) i korekcija granica obuhvata (isključenje područja iz obuhvata UPU-a iz stavka 1. ovog članka ili proširenje obuhvata) na pojedinim lokacijama kako je prikazano u kartografskom prikazu br. 3. Uvjeti korištenja, uređenja i zaštite prostora i 4f. Građevinsko područje naselja Lepoglava.

(3) Geometrija se nalazi u sustavu ePlanovi.

***Sažeta ocjena stanja u obuhvatu izmjene i dopune Plana***

Članak 5.

Područje obuhvata odnosi se na područje naselja Lepoglava, pretežito poslovne i stambene namjene. Područje ima mogućnost prometnog i infrastrukturnog opremanja produženjem izvedene cestovne i komunalne infrastrukture naselja Lepoglava.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Za potrebe izrade izmjena i dopuna Plana izradit će se Program kojim će se utvrditi polazište za izradu i dopunu danas važećeg plana, te će predstavljati stručnu podlogu za izradu izmjena i dopuna Plana.

Za potrebe izrade izmjena i dopuna Plana nije predviđena izrada drugih posebnih stručnih podloga. U izradi će se koristiti sva raspoloživa dokumentacija prostora koju iz područja svog djelokruga osiguravaju javnopravna tijela.

Ukoliko se tijekom izrade izmjena i dopuna Plana ukaže potreba i za drugim posebnim stručnim podlogama od značaja za prostorno-plansko rješenje, iste će biti izrađene.

***Način pribavljanja stručnih rješenja za izradu izmjene i dopune Plana***

Članak 7.

Stručno rješenje izmjene i dopune Plana izradit će stručni izrađivač ovlašten u postupku prema Pravilniku o izdavanju suglasnosti za obavljanje stručnih poslova prostornog uređenja ("Narodne novine" br. 135/15), u suradnji s nositeljem izrade.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a.
  2. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  3. Ministarstvo kulture i medija, Uprava za zaštitu kulturne baštine, Konzervatorski odjel u Varaždinu, HR-42000 Varaždin, Gundulićeva 2.
  4. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba inspekcijskih poslova Varaždin, HR-42000 Varaždin, Kratka 1/IV.
  5. Ministarstvo unutarnjih poslova, HR-10000 Zagreb, Ulica grada Vukovara 33.
  6. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  7. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
  8. Ministarstvo unutarnjih poslova, Policijska uprava varaždinska, Odjel za sigurnost cestovnog prometa, HR-42000 Varaždin, Milčetićeva 10.
  9. Hrvatske ceste d.o.o., HR-10000 Zagreb, Vončinina 3.
  10. Županijska uprava za ceste Varaždinske županije, HR-42000 Varaždin, Ljudevita Gaja 4.
  11. HŽ INFRASTRUKTURA d.o.o., HR-10000 Zagreb, Mihanovićeva ulica 12.
  12. HEP-Operator distribucijskog sustava d.o.o., Elektra Varaždin, HR-42000 Varaždin, Kratka 3.
  13. Odašiljači i veze d.o.o., HR-10000 Zagreb, Ulica grada Vukovara 269 d.
  14. OT-OPTIMA TELEKOM d.d., HR-10000 Zagreb, Bani 75a.
  15. A1 HRVATSKA d.o.o., HR-10000 Zagreb, Vrtni put 1.
  16. TELE2 d.o.o., HR-10000 Zagreb, Josipa Marohnića 1.
  17. Hrvatske šume d.o.o., Uprava šuma Podružnica Koprivnica, HR-48000 Koprivnica, Ivana Meštrovića 28.
  18. VARKOM d.o.o., HR-42000 Varaždin, Trg bana Jelačića 15.
  19. IVKOM d.d., HR-42240 Ivanec, Vladimira Nazora 96b.
  20. IVKOM-VODE d.o.o., HR-42240 Ivanec, Vladimira Nazora 96b.
  21. PLINACRO d.o.o., HR-10000 Zagreb, Savska cesta 88a.
  22. TERMOPLIN d.d., HR-42000 Varaždin, Vjekoslava Spinčića 80.
  23. Varaždinska županija, Upravni odjel za poljoprivredu i zaštitu okoliša, HR-42000 Varaždin, Franjevački trg 7.
  24. Varaždinska županija, Upravni odjel za prostorno uređenje i graditeljstvo, HR-42000 Varaždin, Ulica Stanka Vraza 4.
  25. Hrvatske vode, HR-10000 Zagreb, Ulica grada Vukovara 220.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Zavod za prostorno uređenje Varaždinske županije, HR-42000 Varaždin, Mali plac 1.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Dostava poziva Nositelja izrade prema javnopravnim tijelima, pravnim osobama i drugim sudionicima predviđena je kroz ISPU sustav ePlanovi, elektroničkom poštom, te alternativno poštom uz dostavnicu ili osobnom dostavom.

Dostava zahtjeva i drugih podataka pozvanim sudionicima prema Nositelju izrade preferira se kroz ISPU sustav ePlanovi i elektroničkom poštom, a u slučaju da to nije moguće poštom uz dostavnicu ili ukoliko je prihvatljivo osobnom dostavom.

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuje se dinamika i faze izrade izmjene i dopune Plana kako slijedi:

- dostava zahtjeva za izradu od strane tijela i osoba određenih posebnim propisima: u roku

od 30 dana od zaprimanja Odluke o izradi s pozivom na dostavu zahtjeva,

- izrada nacrta prijedloga Plana: 120 dana od dana dostave sve potrebne dokumentacije i

zahtjeva za izradu Plana stručnom izrađivaču,

- izrada Prijedloga Plana za potrebe javne rasprave - u roku od 5 dana od utvrđivanja istog

od strane gradonačelnika,

- javni uvid u prijedlog Plana - u trajanju od 15 dana,

- izrada Izvješća o javnoj raspravi - u roku od 15 dana od završetka javne rasprave,

- izrada nacrta konačnog prijedloga Plana - u roku od 5 dana od utvrđivanja istog od strane

gradonačelnika,

- izrada konačnog prijedloga Plana - u roku od 5 dana od utvrđivanja istog od strane

gradonačelnika,

- dostavljanje završnog elaborata Plana - u roku od 15 dana, računajući od donošenja Plana

na Gradskom vijeću Grada Lepoglave.

***Izvori financiranja izrade izmjene i dopune Plana***

Članak 10.

Sredstva za izradu izmjene i dopune Plana će se osigurati Proračunom Grada Lepoglave i Mehanizmom za oporavak i otpornost.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na prijedlog Odluke o izradi izmjene i dopune Plana sukladno posebnim propisima koima se uređuje zaštita okoliša i prirode pribavljeno je Mišljenje, KLASA: 351-06/24-01/16, URBROJ: 2186-05/9-24-2 od 18.07.2024. godie koje je izdao Upravni odjel za poljoprivredu i zaštitu okoliša Varaždinske županije.

***Prijelazne i završne odredbe***

Članak 12.

Ova Odluka stupa na snagu osmog dana od dana objave u Službenom vjesniku Varaždinske županije.

KLASA: 350-03/24-01/3

URBROJ: 2186-9-02-24-5

Lepoglava, 19.12.2024. godine

PREDSJEDNIK GRADSKOG VIJEĆA

Robert Dukarić